Marašs Kumbulla
Marašs Nikolins Kumbulla (albāņu: Marash Nikolin Kumbulla, dzimis 2000. gada 8. februārī) ir albāņu futbolists, kurš spēlē centra aizsarga pozīcijā un pārstāv Albānijas futbola izlasi. Kopš 2024. gada Kumbulla spēlē Spānijas La Liga komandā Espanyol, kas viņu īrē no Roma. Iepriekš spēlējis arī Itālijas komandās Hellas Verona un Sassuolo. Albānijas futbola izlases rindās debitējis 2019. gadā. Pārstāvējis izlasi 2024. gada Eiropas čempionātā.